Ožiša
Ožiša (poļu: Orzysz, senprūšu Aris) ir pilsēta Polijas ziemeļaustrumos, Varmijas-Mazūrijas vojevodistē, uz ziemeļiem no Pišas pie Šņardvi ezera. Līdz 1945. gadam ar nosaukumu Arisa (vācu: Arys) atradās Vācijas (Austrumprūsijas) sastāvā. Pēc Otrā pasaules kara, pamatojoties uz Potsdamas konferences lēmumiem, Ožiša iekļāvās Polijā, bet vācu iedzīvotāji no pilsētas tika padzīti. Ožišā atrodas Lietuvas-Polijas Miera spēku bataljona (LITPOLBAT, Lithuanian-Polish Peace Force Battalion) štābs.